internet vaartha 195 Views
హైదరాబాద్‌ : భారత్‌లో సౌందర్యం, ఆరోగ్యకర ఉత్పత్తులవిక్రయాలకు ఇంటర్నెట్‌ ఎంతో మద్దతునిస్తుందని, 2020 నాటికి ఇంటర్నెట్‌ సాయంతో ఈ కేటగిరీ విక్రయాలు 11 బిలియన్‌ డాలర్లకు చేరతాయని గూగుల్‌అండ్‌ బెయిన్‌ అధ్యయనం వెల్లడించింది. బ్యూటీకేర్‌ ఉత్ప త్తులు మూడు బిలియన్‌ డాలర్లు ఉంటా యని, మొత్తం అమ్మకాల్లో 20శాతంగా ఉంటాయని అంచనా వేసింది. మొత్తం 130 మిలియన్లకుపైబడిన భారతీయులు ఆన్‌లైన్‌లోనే బ్యూటీ, హెల్త్‌కేర్‌ ఉత్పత్తులు కొనుగోలుచేస్తారని అంచనావేసింది. 2020 నాటికి బ్యూటీ అండ్‌ హైజీన్‌ ఉత్పత్తులు 17 బిలియన్‌ డాలర్లమేర ఉంటే వాటిలో ఆన్‌లైన్‌ కొనుగోళ్లే 11 బిలియన్‌ డాలర్ల వరకూ ఉంటాయని అంచనా వేసింది. మొత్తం ఇంటర్నెట్‌ వాడకంతో35 బిలియన్‌ డాలర్ల ఎఫ్‌ఎంసిజి విక్రయాలు పెరుగుతా యని గూగుల్‌ అండ్‌ బెయిన్‌ అధ్యయననివేదికలో వివరించారు. ఆన్‌లైన్‌ వినియోగదారులు భారత్‌లో పెరుగుతుండటమే ఇందుకు నిదర్శనం. 2020 నాటికి 650 మిలియన్లకు చేరతారని అంచనా. 200 మిలియన్ల మహిళలు ఆన్‌లైన్‌లో ఇంటర్నెట్‌ వినియోగిస్తారని, 250 మిలియన్ల గ్రామీణ విని యోగదారులకు పెరుగుతారని గూగుల్‌ అంచనా వేసింది. ఆన్‌లైన్‌ షాపర్ల జనాభా శరవేగంతో పెరుగుతుందని, 2020 నాటికి 250 మిలియన్లకు చేరవ్చని ఇంటర్నెట్‌ వినియోగిస్తున్నవారిలో 40 శాతం మంది ఉంటారని అంచనా వేసింది. గూగుల్‌ ఇండియా ఇండస్ట్రీడైరెక్టర్‌ వికాస్‌ అగ్నిహోత్రి మాట్లాడుతూ డిజిటల్‌ యుగం పెరుగుతున్న కొద్దీ గృహోపకరణాల కొనుగోళ్లనుంచి అన్నింటా ఆన్‌లైన్‌ షాపింగ్‌ పెరుగుతుందని పేర్కొన్నారు. బెయిన్‌ అండ్‌కో భాగస్వామి నిఖిల్‌ ప్రసాద్‌ఓఝా మాట్లాడుతూ ఎఫ్‌ఎంసిజి లో అత్యధికశాతం ఇంటర్నెట్‌ను తక్కువ అంచనా వేస్తున్నాయన్నారు. 20కోట్లకు పైబడిన మహిళలు ఆన్‌లైన్‌ షాపిం గ్‌కు చేరతారని ఆయన అంచనా వేసారు. బ్యూటీ సెగ్మెంట్‌లో కేశసంరక్షణకు సం బంధించి 41శాతం, చర్మసంరక్షణ విభా గంలో 24 శాతం, మేకప్‌లో 19శాతం మంది సందేహాలు నివృత్తి చేసుకుంటు న్నారు.పురుషుల సౌందర్య ఉత్పత్తులకు పెరుగుదల కనిపిస్తోంది. 12శాతం సందేహాలు నివృత్తి చేసుకుంటున్నారు. 19శాతం పురుషుల మేకప్‌కిట్స్‌పరంగా వస్తున్నా యి. ఆన్‌లైన్‌ వీడియోలు ఎంతో ఉపకరిస్తున్నట్లు అంచనా. యూట్యూబ్‌ ఐదురెట్లు వృద్ధిని సాధించింది.